# **DECIZIA ETAPEI DE ÎNCADRARE**

 PROIECT

Ca urmare a solicitării de emitere a acordului de mediu adresate de **SC Titan Comerț SRL,** cu sediul în mun. Zalău, B dul Mihai Viteazul, nr. 58, Corp B, jud. Sălaj**,** înregistrată la APM Salaj cu nr. 4220/18.05.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 12.10.2023, că proiectul: ***Construire magazin general cu produse nealimentare și alimentare neperisabile și construcții anexe (post trafo, bazin rezervă incendiu), amenajări exterioare – platformă parcare, spații verzi, drumuri trotuare, ziduri de sprijin, acces auto și pietonal, racordul la drumul public – str. Simion Bărnuțiu, împrejmuire teren, amplasare elemente publicitare și barieră pentru accesul auto, Nu – branșamente, racorduri și rețele, până la prezentarea fișelor de soluții elibarate de către deținătorii de utilități,*** propus a fi amplasat în mun. Zalău, str. S. Bărnuțiu, nr.107, jud. Sălaj,

***nu se supune evaluării impactului asupra mediului.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, la pct. 10 lit. b);

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Magazin Sălăjean, afişare și înregistrare anunţ la sediul Primăriei Municipiului Zalău, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

Terenul aparține beneficiarului TITAN COMERȚ SRL, conform extrasului de Carte Funciară nr. 70329, are suprafața de 28.881,00 și este situat in intravilanul Municipiului Zalău.

Prin realizarea investiţiei folosirea terenului va fi următoarea: magazin general cu produse nealimentare și alimentare neperisabile.

Prin proiect se propune construirea unui magazin general cu produse nealimentare și alimentare neperisabile și construcții anexe: post trafo, bazin rezervă incendiu, amenajări exterioare-platformă parcare, spații verzi, drumuri, trotuare, ziduri de sprijin, acces auto și pietonal, racordul la drumul public-Str.Simion Bărnuțiu, împrejmuire teren, amplasare elemente publicitare și barieră pentru accesul auto, nu-branșamente, racorduri și rețele, până la prezentarea fișelor de soluții eliberate de către deținătorii de utilități.

De asemenea se dorește amenajarea acceselor auto și pietonale, precum și racordul la drumul public – str. Simion Bărnuțiu.

Accesul in incinta va fi posibil prin trei racorduri propuse la drumurile publice:

- Două accese directe din strada Simion Bărnuțiu – direcția Nordică și Estică;

- Un acces secundar din drumul din direcția Vestică.

Magazinul propus va fi deservit de următoarele dotări specifice funcțiunii:

* accese auto si pietonale, drumuri interioare, platforme, locuri de parcare clienți si angajați;
* imprejmuiri parțiale;
* spații verzi;
* retele de incintă, rezerva PSI și post trafo;
* tarcuri acoperite pentru carucioare;
* branșamente și racorduri la utilități;
* signalistică rutieră și publicitară, totemuri, reclame luminoase;
* terasa acoperita clienti;

Clădirea principală va avea o formă dreptunghiulară în plan, cu dimensiunile generale 100,20 m x 50,20 m. Regimul de înălțime al magazinului va fi P.

Din punct de vedere funcțional, magazinul vă fi organizat pe următoarele zone:

* acces și grupuri sanitare clienți;
* alee tip mall cu un spațiu comercial concesionari;
* spațiul de vânzare;
* depozit;
* spații pentru personal (birouri, vestiare, etc.);
* zona aprovizionare;
* spații tehnice;
* parcare.

Accesul in incinta va fi posibil prin trei racorduri propuse la drumurile publice:

* Două accese directe din strada Simion Bărnuțiu – direcția Nordică și Estică;
* Un acces secundar din drumul din direcția Vestică.

Accesul clienților în clădire este marcat printr-un portal și protejat prin intermediul unei copertine.

În apropierea zonei de acces se găsește un container pentru comercializarea produselor tip fast-food.

Din punct de vedere structural, solutia se bazeaza elemente prefabricate (stâlpi și grinzi) din beton armat prefabricat. Placa suport pardoseală va fi realizata din beton armat.

Închiderile clădirii se vor fi executate din panouri termoizolante de 10 cm grosime.

Acoperișul va fi tip șarpantă – cu panta de circa 3,00% - cu atic perimetral și se va realiza din tablă trapezoidală, cu termoizolație și hidroizolație – membrană PVC tip Sika.

Numărul de persoane 200 clienți (conform beneficiar), respectiv 20 de angajați, rezultând un număr maxim de utilizatori de 220 persoane, capacitate calculata după cum urmează:

* Număr persoane salariați = 20, în două schimburi – 10/schimb;
* Aria destinată publicului este de 3.601,80 mp. Aria ce-i revine unei persoane – client – este de cca. 18,00 mp;
* Numărul maxim de persoane = 200 + 20 = 220;
* Numărul de 220 persoane reprezintă capacitatea maximă a magazinului;

Pentru verificarea căilor de evacuare s-a luat în calcul numărul maxim de persoane = 220.

Locuri de parcare propuse 90 locuri din care:

Mama și copilul = 5 locuri

Persoane cu dizabilități = 7 locuri

Angajați = 10 locuri.

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei si a biodiversităţii***:

*În perioada de execuție* vor fi folosite materiale de construcții specifice acestei lucrări, respectiv: apă, nisip, pietriș, beton, beton armat, beton asfaltic, etc.

Combustibilul utilizat în perioada de execuție este motorina. Motorina va fi asigurată din stațiile de distribuție carburanți.

 **b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023.

În perioada de execuţie a proiectului si după realizarea proiectului vor rezulta deşeuri care, vor fi colectate selectiv si se vor valorifica/elimina numai prin operatori economici autorizați.

 **b5)** ***poluarea si alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri si condiții pentru limitarea emisiilor în aer, apă precum si gestionarea corespunzătoare a deșeurilor rezultate, realizarea proiectului va conduce la efecte negative nesemnificative atât pe durata proiectului, cât și după realizarea lui.*

***Măsuri generale pentru protecția factorilor de mediu:***

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;
* *pentru factorul de mediu aer:*

*Pe timpul execuției:*

Pe timpul execuției se urmărește ca disconfortul creat în timpul săpăturii, din degajarea prafului, sa se reduca prin stropiri succesive cu apa a stratelor de sol excavat. Pe timpul transportului pamantului din excavatii se va acoperi camionul cu o prelata, pentru diminuarea antrenarii particulelor de praf. Sursele de poluare pot fi la interior, numai daca nu se folosesc vopseluri pe baza de apa, dar si din sudura partilor metalice. Pentru evitarea acestora se propune achizitionarea vopselurilor pe baza de apa in proportia cea mai mare, minimizarea degajarii compusilor organici volatili, achizitionarea partilor constructive vopsite deja.

*Pe timpul functionarii:*

Sursa de poluare a aerului poate fi centrala termica (dacă este cazul) sau generatorul de curent în cazul penelor de curent. Se vor respecta limitele admisibile din legislatia in vigoare Ord. 462/1993.

Amplasamentul, prin pozitionarea sa, se dovedeste propice investiei, neproducand nici un fel de disconfort vecinatatilor. Prin activitatea sa, obiectivul propus nu elimina noxe si substante nocive in atmosfera sau in sol.

***Măsuri pentru protecția factorului de mediu aer:***

* folosirea de utilaje moderne, dotate cu motoare ale căror emisii să respecte prevederile legislaţiei în vigoare;
* reducerea vitezei de circulaţie pe drumurile publice a vehiculelor grele pentru transportul echipamentelor şi a materialelor;
* diminuarea la minimum a înălţimii de descărcare a materialelor care pot genera emisii de particule;
* curăţarea roţilor vehiculelor la ieşirea din şantier pe drumurile publice;
* oprirea motoarelor utilajelor în perioadele în care nu sunt implicate în activitate;
* se recomandă stocarea materialelor în grămezi cât mai compacte (raport suprafața/volum cât mai mic);
* deșeurile vor fi evacuate cât mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza în zilele cu vânt puternic. Se vor programa lucrările în funcție de prognoza meteo;
* autovehiculele și utilajele folosite pentru executarea lucrărilor vor respecta condițiile impuse prin verificări tehnice periodice;
* întreținerea curățeniei la locurile de muncă pentru prevenirea formării de pulberi;
* *sursele de poluanți pentru sol, subsol, ape freatice și de adâncime;*

*Pe timpul executiei:*

Pentru protectia solului si a apei, in organizarea de santier se vor efectua urmatoarele lucrari/masuri de protectie:

• imprejmuire cu gard a incintei organizarii de santier; delimitarea fizica se va face astfel cu exactitate pentru a nu produce distrugeri inutile de teren;

• alimentarea cu carburanti, repararea si intretinerea mijloacelor de transport si a utilajelor folosite pe santier se vor face numai la societati specializate si autorizate;

• se vor evita pierderile de carburanti sau Iubrifianti la stationarea utilajelor; astfel ca, toate utilajele folosite vor fi atent verificate zilnic;

• organizarea de santier va dispune de toalete ecologice, iar constructorul va avea in vedere intretinerea toaletelor ecologice, prin contract cu o firma autorizata;

• Ia parasirea incintei organizarilor de santier, rotile autovehiculelor se vor curata pe rampa spalare auto;

• constructorul va trebui sa respecte conditiile de mediu si de executie a lucrarilor impuse prin caietul de sarcini pentru realizarea lucrarilor. Prevenirea oricarei poluari acidentale prin instruiri periodice si fizic prin utilizarea materialului absorbant ori de cate ori este nevoie.

*Pe timpul functionarii:*

Construcția magazinului general nu poate impacta solul si subsolul decat accidental prin:

• Poluarea spatiului verde de catre persoane rau intentionate cu deseuri solide sau lichide

• Fisurarea retelei de canalizare prost executata.

Daca vor aparea astfel de accidente, se vor remedia, iar prejudiciul va fi suportat conform legii. Se va respecta legislatia privind poluarea mediului Ord. 756/1997

***Măsuri pentru protecția factorului de mediu sol si subsol:***

* dimensionarea lucrărilor la suprafața strict necesară;
* asigurarea stării tehnice corespunzătoare a utilajelor folosite atât pentru evitarea scurgerilor de carburanți și lubrifianți cât și pentru minimizarea emisiilor în aerul atmosferic;
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăţa zona afectată, iar pământul contaminat va fi excavat şi preluat pentru depozitare, tratare sau eliminare de către firme autorizate;
* întreţinerea si repararea utilajelor și mijloacelor de transport se va efectua numai la unități specializate în domeniu;
* depozitarea materialelor de construcții sau a materialului excavat se va face în zonă special amenajate pe amplasament;
* alimentarea cu carburanți a mijloacelor de transport se va face de la stații de distribuție carburanți autorizate, iar pentru utilaje alimentarea se va face numai cu respectarea normelor de protecția a mediului;
* titularul prin antreprenor trebuie să asigure pe amplasament material absorbant pentru a putea interveni în cel mai scurt timp posibil în cazul în care s-ar produce poluări accidentale;
* protejarea terenurilor învecinate prin interzicerea depozitării materialelor de orice fel;
* se vor utiliza numai drumurile desemnate pentru transport materiale;
* titularul prin antreprenor trebuie să se asigure ca deșeurile rezultate pe durata execuției lucrărilor sunt colectate selectiv și depozitate în pubele în funcție de fiecare tip de deșeu;

*- pentru factorul de mediu apă:*

*Riscuri de contaminare a apelor de suprafață și subterane:*

***Pe timpul execuției:***

Pe timpul execuției se urmărește minimizarea consumului de apă prin utilizarea rațională a apei, cât și decantarea apelor uzate în rețeau publică fără poluanți. Pe timpul transportului pământului din excavații nu va curge noroi sau apă cu impurități din sol, astfel încât să nu colmateze gurile de scurgere ale domeniului public.

Sursele de poluare pot fi numai în situații accidentale, fisurarea canalizării și infiltrarea suspensiilor din sol, deversarea substanțelor chimice interzise din neglijența personalului necalificat. Pentru evitarea acestora se va instrui tot personalul lucrător, cu normele și legislația în vigoare dar și cei care lucrează sub-anteprenor.

***Pe timpul funcționării:***

Așa cum a fost prezentată la capitolul Utilități, evacuarea apelor uzate se face prin evacuarea în rețeaua publică stradală. Pentru parcaje, apele pluviale vor fi preluate prin intermediul sistemului de canalizare pluvială si evacuate in reteaua de canalizare a orasului. Toate apele deversate in reteaua publica de canalizare vor respecta normele prevazute in NTPA002 – 2002.

***Alimentare cu apă potabilă:***

Racordul de apa se va realiza din reteaua existenta pe strada Simion Bărnuțiu prin conducte din PEID cu diametrul de 110 mm. La limita de proprietate se va amplasa caminul de apometru echipat cu armaturi de inchidere si contor de apa combinat.

Racordul de apa va fi utilizat pentru incarcarea rezervei proprii de apa pentru stingerea incendiilor (rezervor sprinklere si rezervor hidranti) si pentru consumul menajer.

***Modul de asigurare al apei calde curente:***

Prepararea apei calde menajere din incintă va fi realizată local prin boilere.

Grupurile sanitare sunt finisate cu gresie ceramică porțelanată antiderapantă și faianță, dotate cu obiecte sanitare și armături corespunzătoare unui standard ridicat.

*-* ***stațiile și instalațiile de epurare sau de preepurare a apelor uzate prevăzute:***

**Apele uzate menajere** colectate de la obiectele sanitare sunt evacuate către rețeaua existentă în zonă.

**Apele de condens provenite din funcționarea aparatelor de condiționare a aerului** vor fi preluate de instalația de canalizare condens existentă, separată de celelalteinstalații de canalizare (menajeră și pluvială). Pentru preluarea condensului se vor utilizaconducte din polipropilenă îmbinate cu mufe și garnituri din cauciuc.

**Apele meteorice** din zona parcărilor vor fi colectate printr-un sistem de guri de scurgere, cămine de vizitare și conducte din PVC cu diametre pana la 315 mm, cu descărcare la rețeaua pluvială din strada S. Bărnuțiu. Inaintea descarcarii apelor in rețeaua de canalizare pluvială, acestea vor fi trecute prin separatoare de hidrocarburi avand si functie de desnisipatoare.

La limita de proprietate s-a prevazut un camin de racord din care va fi realizata conectarea cu reteaua publica printr-un racord din conducte de PVC cu diametre de 315/400 mm, avand curgere gravitationala.

Apele meteorice de pe suprafața învelitorilor vor fi colectate separat, printr-un sistem vacumatic și descărcate prin racorduri din conducte de PVC cu diametre de 250/315 mm în rețeaua de canalizare pluvială.

**Apele accidentale provenite de pe suprafețele parcărilo**r vor fi preluate cu ajutorul sifoanelor de pardoseală și evacuate în rețeaua de canalizare a orașului.

Toate apele puviale potențial impurificate cu produse petroliere, de pe suprafața carosabilă și parcări, colectate prin conducte PVC, Dn= 315 mm, epurate mecanic într-un separator de hidrocarburi dimensionat pentru Qmax=100 l/s, vor fi descărcate în canalizarea pluvială a localității, printr-o conductă cu lungime L=14,5 și Dn=400 mm.

***Măsuri pentru protecția factorului de mediu apă de suprafață și subterană:***

* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* indicatorii de calitate ai apelorpluviale, evacuate, se vor încadra în prevederile HGR nr. 352/2005 și HG nr. 210/2007 pentru modificarea și completarea HG nr. 188/2002, (NTPA 001);
* se va respecta strict proiectul de execuție aprobat;
* monitorizarea și verificarea periodică a stării tehnice a utilajelor, echipamentelor și a mijloacelor de transport și păstrarea acestora în condiții bune de funcționare;
* utilajele și vehiculele nu se vor spăla pe amplasament;
* organizarea de șantier nu va fi amplasată în apropierea cursurilor de apă;

***Măsuri pentru protecția așezărilor umane:***

* nu vor fi afectate construcții și așezări umane, în apropierea proiectului propus;
* se vor respecta cu strictețe perimetrul de implementare a proiectului;
* nu se vor ocupa suprafețe suplimentare pentru depozitarea deșeurilor rezultate, depozitarea temporară de material, staționarea/gararea utilajelor;
* se va respecta întocmai tehnologia propusă prin proiect;
* dotările și măsurile prevăzute pentru protecția factorilor de mediu, cât și lucrările ce se vor executa în cadrul investiției propuse asigură încadrarea în concentrațiile maxime admisibile în ceea ce privește emisia și imisia poluanților;

*- pentru zgomot şi vibraţii:*

***Pe timpul executiei:***

Sursele posibile de poluare fonica sunt in timpul sapaturii. Se propune respectarea in executie a regulamentului intern:

* Respectarea programului de functionare avizat de Primaria Municipiului Zalau;
* Minimizarea zgomotului produs de utilaje prin functionarea rationala, nu se permite stationarea cu motorul pornit.

Sursa de poluare fonica prin zgomot puternic poate fi accidentala, prin scapare, ciocnire, spargere a elementelor de constructii, se va incerca eliminarea prin instruire personalului angajat si subcontractorilor.

***Pe timpul functionarii:***

Singura sursa de poluare fonica poate fi data de instalatia de climatizare, care sunt montate pe acoperiș/fațade, echipamente care sunt confrom normelor europene din punct de vedere al respectarii normelor privind normele de poluare. Se vor respecta limitele admisibile din legislatia in vigoare STAS 10009/1988, STAS 6156/1986.

***Măsuri împotriva zgomotului si vibrațiilor:***

* sursele de zgomot si vibrații specifice care se manifestă în timpul execuției lucrării vor dispărea odată cu închiderea șantierului;
* întreținerea și funcționarea la parametrii normali ai mijloacelor de transport, utilajelor de construcție, precum și verificarea periodică a stării de funcționare a acestora, astfel încât să fie atenuat impactul sonor;
* echipamentele fixe producătoare de zgomot trebuie menținute acoperite cu carcase antifonice;
* echipamentele cu funcționare intermitentă trebuie oprite pe durata în care nu sunt utilizate;
* în etapa de funcționare se propune la nivelul terasei circulabile, perimetral un parapet din beton armat de tip atic cu înălțimea de 50 cm, pe care se va monta o balustradă metalică de protecție cu înălțimea de 1 m, precum și stâlpi de iluminat cu panouri fotovoltaice, în scopul limitării propagării zgomotului spre clădirile de locuințe;

**Lucrări de organizare de șantier:**

Perimetrul șantierului va fi împrejmuit și semnalizat pentru interzicerea accesului persoanelor străine în zona de lucru;

Parcarea și staționarea mijloacelor auto și utilajelor se recomandă a se efectua în afara şantierului;

Se vor executa semnalizările necesare:

* de restricții în zona șantierului, privind viteza sau staționarea autovehiculelor, a zonelor de descărcare şi depozitare a locurilor de trecere;
* de restricţie a accesului persoanelor în zonele de lucru, pe fiecare etapă de lucru;
* de stabilire a traseelor de deplasare în şantier a personalului lucrător şi special pentru persoanele care au acces la spatiile unde se lucrează, pe fiecare etapă de lucru.
* ca spaţii de echipare, adăpost, servire masa, se vor folosi baracile care se vor amplasa conform plansei cu organizarea execuției.

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul se află în imediata vecinătate a unui obiectiv SEVESO, de nivel inferior, respectiv, SC Michelin Romania SA; se vor respecta condițiile impuse prin Cerificatul de urbanism nr. 376/15.05.2023, emis de Primăria Municipiului Zalău, conform PUG Zalău, aprobat cu HCL nr. 98/27.04.2023.

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât si pe timpul funcționării construcției.

În proiect s - au prevăzut măsuri obligatorii pentru executantul lucrării astfel încât să se preîntâmpine degradarea componentelor de mediu. În acest sens se vor avea în vedere:

* protejarea solului și subsolului în zonele adiacente obiectivului de lucru;
* interzicerea depozitării de materiale sau staționării utilajelor în albie;
* evitarea poluării apelor și solului cu produse petroliere ca urmare a exploatării utilajelor tehnologice;
* utilizarea de vehicule și utilaje de lucru prevăzute cu motoare cu emisii reduse;
* verificarea periodică și intreținerea corespunzătoare a vehiculelor și utilajelor de lucru;
* restrângerea pe cât posibil a spațiului de depozitarea materiilor prime pe suprafețe rațional dimensionate, lângă obiectivul de execuție;
* managementul corespunzător al deșeurilor;

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. nr. 376/15.05.2023, emis de Primăria Municipiului Zalău, conform PUG Zalău, aprobat cu HCL nr. 98/27.04.2023, terenul aparține beneficiarului TITAN COMERȚ SRL, conform extrasului de Carte Funciară nr. 70329, are suprafața de 28.881,00 și este situat in intravilanul Municipiului Zalău, în imediata vecinătate a unui obiectiv SEVESO, de nivel inferior, respectiv, SC Michelin Romania SA.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

 d2) natura impactului: - *redusă, pe perioada de execuţie și funcţionare.*

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: *nu este cazul;*

 d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

- proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare, conform adresei nr. 4509/11.10.2023/CT nr. SJ-34/11.10.2023, emisă de Sistemul de Gospodărire a Apelor Sălaj, unde se comunică faptul că ”...pentru proiectul în discuție nu este necesar aviz de gospodărire a apelor**”.**

***Caracteristicile proiectului si/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor cu modificările ulterioare, aprobată prin Legea nr. 17/2023.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

   Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

Ing. Anca Horotan